**Slovenský zväz športového rybolovu**

**Slovenský rybársky zväz – Rada Žilina a**

**MO SRZ** **Bánovce nad Bebravou**



**Propozície**

**LRU – plávaná**

**1. liga**

**2. dvojkolo**

**08.07.2022 – 10.07.2022**

**VN Sĺňava 2-5270-1-1**

**Ratnovská zátoka**

Podľa plánu športovej činnosti na rok 2022 SZŠR v spolupráci so SRZ Rada Žilina a MO SRZ Bánovce nad Bebravou usporiada 2. dvojkolo 1. ligy LRU-Plávaná.

**Účastníci pretekov:**

|  |  |  |  |
| --- | --- | --- | --- |
|  | **MO, MsO SRZ** | **umiestnenie** | **CIPS body** |
| **1** | Bánovce nad Bebravou – Drym tim | **72,0** | **146800** |
| **2** | Dunajská Streda – Mivardi team | **48** | **181695** |
| **3** | Komárno – Bartal Mix | **31,0** | **211640** |
| **4** | Michalovce | **69,0** | **135895** |
| **5** | Považská Bystrica | **30,0** | **228200** |
| **6** | Prešov A - Colmic | **33,0** | **215635** |
| **7** | Šahy | **50,0** | **180290** |
| **8** | Šaľa - Maver | **74,0** | **142995** |
| **9** | Trenčín – ŠKP | **64,0** | **160455** |
| **10** | Turčianske Teplice | **62,0** | **159700** |
| **11** | Vranov n/Topľou - Tubertíny | **79,0** | **124100** |
| **12** | Zvolen | **12,0** | **249940** |

**Termín konania:** 08.07.2022 - 10.07.2022

**Miesto konania:** VN Sĺňava 2-5270-1-1

**Organizačný štáb:**

Riaditeľ pretekov: Michal Demčák

Garant rady SRZ: Ľuboš Krupička

Hlavný rozhodca: Tibor Petruš

Sektoroví rozhodcovia: Fedor Haluška, Ema Lipková

Technický vedúci: Michal Demčák

Bodovacia komisia: Tibor Petruš + 2 zabezpečí organizátor

Zdravotnícke zabezpečenie: na tel. 112

**V prípade nepriaznivej pandemickej situácie môžu byť preteky preložené alebo zrušené, informácia bude zverejnená týždeň pred pretekmi.**

**Každý pretekár je povinný dodržiavať hygienické opatrenia podľa aktuálnej vyhlášky Úradu verejného zdravotníctva SR, ktoré budú zverejnené pred pretekmi.**

**Technické pokyny:**

* Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.
* Preteká sa podľa súťažných pravidiel SZŠR pre LRU Plávaná a aktuálnych modifikácií pre rok 2022.
* Množstvo krmiva rastlinného pôvodu je stanovené na 20 l a množstvo návnad živočíšneho pôvodu na 2,5 l ( z toho môže byť max. **0,5 l neposekaných hnojákov** **/dendroben/, max. 0,5 liter kŕmnej /malej/ patentky.** Veľká patentka na chytanie bude umiestnená v samostatnej najmenšej nádobe z odmernej sady **1/8 l alebo tzv. puk** . Všetci pretekári musia mať pri kontrole živú návnadu pripravenú v sade odmerných nádob typu **„Sensas“** .
* Návnada rastlinného pôvodu musí byť pri kontrole krmiva umiestnená v rybárskom vedre so značkami objemu na vnútornej strane. Dĺžka prútov je stanovená na 13 m. Tá istá dĺžka platí i pre prúty z pohárikmi.

**Špeciálne pokyny k týmto pretekom:**

* Každý pretekár musí mať pripravenú nádobu (vedro) na presýpanie a skontrolovanie krmiva, t.j. minimálne jednu prázdnu nádobu (vedro) okrem nádob, v ktorých má už pripravené krmivo.
* Pretekári musia mať počas pretekov dve sieťky kvôli predpokladu chytenia rýb nad 20 kg.
* Počas športového rybárskeho preteku nie je dovolené prechovávať v rybárskej sieťke ryby podľa §10 ods.1 písm. i) Vyhlášky 381/2018.
* **Podľa stavu vodnej hladiny v priehrade je pravdepodobné, že sa bude sedieť vo vode podľa pokynov technickej komisie, garanta a rozhodcov.**

**Výskyt rýb:** vyskytujú sa tu všetky druhy nížinných rýb

**Časový harmonogram:**

**Piatok 08.07.2022 povinný tréning**

08.00 – 09.00 žrebovanie boxov + presun pretekárov

09.00 vstup pretekárov do boxov + príprava pretekárov

10.00 kontrola krmiva a živej nástrahy

10.50 – 11.00 kŕmenie

11.00 – 16.00 povinný tréning

16.00 žrebovanie sektorov pretekov na sobotu

**Sobota 09.07.2022**

07.00 – 07.30 žrebovanie jednotlivých miest

07.30 – 08.00 presun pretekárov na vyžrebované miesta

08.00 – 09.50 príprava pretekárov

09.50 – 10.00 kŕmenie

10.00 – 14.00 1. preteky

14.00 – 16.00 váženie, vyhodnotenie, žrebovanie sektorov na nedeľu

**Nedeľa 10.07.2022**

07.00 – 07.30 žrebovanie jednotlivých miest

07.30 – 08.00 presun pretekárov na vyžrebované miesta

08.00 – 09.50 príprava pretekárov

09.50 – 10.00 kŕmenie

10.00 – 14.00 2. preteky

14.00 – 16.00 váženie, vyhodnotenie pretekov 2.dvojkola 2.ligy

**Rozpis signálov na sobotu a nedeľu:**

08.00 – 1. signál vstup pretekára do pretekárskeho stanovišťa

08.55 – 2. signál 5 minút do začiatku kontroly krmiva

09.50 – 3. signál začiatok kŕmenia

10.00 – 4. signál začiatok pretekov

13.55 – 5. signál 5 minút do konca pretekov

14.00 – 6. signál koniec pretekov

**Záverečné ustanovenia:**

* Všetci pretekári musia mať platné registračné preukazy športovca SZŠR a preukazy člena SRZ. Vedúci družstva musí na požiadanie rozhodcu predložiť súpisku družstva.
* Preteká sa za každého počasia. V prípade búrky bude pretek prerušený a bude sa postupovať podľa platných súťažných pravidiel.
* Každý pretekár preteká na vlastnú zodpovednosť a riziko.
* Tréning na vytýčenej trati je **povinný 08.07.2022 od 11,00 do 16,00 hod**. Po tomto termíne je priestor pretekárskej trate uzatvorený. Vykonávanie lovu účastníkmi pretekov v týchto priestoroch až do začiatku pretekov je zakázaný pod sankciou diskvalifikácie. Tréning je povolený za podmienky, že ulovené ryby nebudú sieťkované, ale s náležitou opatrnosťou vrátené ihneď späť do vody.
* Každý pretekár po skončení preteku (aj tréningu) nechá po sebe vyčistené lovné miesto.

**Občerstvenie:**  informácia bude zverejnená na FB

**Ubytovanie:** usporiadateľ nezabezpečuje, možné zabezpečiť si individuálne

**Informácie o pretekoch:** Ľuboš Krupička 0905 313 321

**Na zabezpečenie týchto pretekov bol použitý príspevok uznanému športu z Ministerstva školstva, vedy výskumu a športu Slovenskej republiky.**

Propozície kontroloval predseda ŠO LRU - plávaná.

Organizačný štáb Vám želá veľa úspechov na pretekoch.

Petrov zdar!